কবি বন্দ্যঘটী গাঞির জীবন ও মৃত্যু
কবি বন্দ্যঘটী গাঞির জীবন ও মৃত্যু হল মহাশ্বেতা দেবীর লেখা একটি উপন্যাস। ১৯৬৭ সালের এপ্রিল মাসে চতুষ্পর্ণা পত্রিকায় এটি প্রথম প্রকাশিত হয়। চুয়াড় কল্হন কীভাবে নাম ভাঁড়িয়ে ব্রাহ্মণ বন্দ্যঘটী গাঞি সেজে অভয়ামঙ্গল কাব্য রচনা করেছিল, তা-ই এই উপন্যাসের প্রধান উপজীব্য। অধ্যাপক অরুণকুমার মুখোপাধ্যায়ের মতে, "সাম্প্রতিক বাংলা উপন্যাস কতো দায়িত্বশীল ও পরিণত হয়ে উঠেছে, তার অন্যতম নিদর্শন মহাশ্বেতা দেবীর অসাধারণ উপন্যাস ‘কবি বন্দ্যঘটী গাঞির জীবন ও মৃত্যু’ (১৯৬৭)।"